Гази Баба (община)
Газѝ Баба̀ () е община в Северна Македония, градска община на столицата Скопие. Образувана е на 3 ноември 1976 година, който ден е неин празник. След обявяване на независимостта на Северна Македония община Гази Баба се превръща в главна комуникационна и транспортна артерия на македонската столица.

Географско положение 
Община Гази Баба заема 92 km2 и се намира в източната част на Скопската котловина и град Скопие. По-голямата част от територията на общината е обработваема площ (65% от общата площ), а източната част е заета от склоновете на планината Скопска Черна гора. Тук в северната част се намира и един от големите скопски паркове „Гази баба“. Общината граничи със скопските общини Бутел и Чаир на север, с Център и Аеродрум на запад, с Илинден и Ибрахимово на юг, с Арачиново и Липково на изток.

Климат 
Климатът в община Гази Баба е под влияние на средиземноморския и умерено-континенталния климат, които предизвикват студена и влажна зима и топло континентално или сухо средиземноморско лято.

Средната годишна температура на въздуха е +12,2 °C, минималната температура на въздуха е -22,2 °C, а максималната е +40 °C.

Население 
Според преброяването от 2002 година в общината живеят 72 222 души, което я прави една от най-големите общини в Македония по брой на населението. То има следната възрастова структура:
 от 20 до 32,9 години (31,3 %)
 до 40 години (62,6%)
 от 60 години и повече (10,3%)

Етническа структура 
В Община Гази баба живеят следните етнически групи:

Икономика 
Община Гази Баба е най-голямата индустриална зона на град Скопие и Северна Македония. На нейната територия се създава една трета от БВП на Македония. Наличието на добри обработваеми площи, добра транспортна инфраструктура, специализирана работна ръка, научни, образователни и здравеопазващи институции е благоприятна предпоставка за икономическото развитието на община Гази баба като част от град Скопие.

Образование и култура 
Община Гази Баба е и образователното средище на град Скопие. На нейната територия се намират 4 факултета от държавния Скопски университет „Св. св. Кирил и Методий“, учебни звена на 2 частни университета – Европейския университет и Питсбургския университет, 11 основни училища, училище за деца със специални нужди, 5 средни училища и студентски център.

На територията на общината се намират Македонският национален театър, Драматичният театър, Архелологическият музей, Градският музей, Музеят на Македония, Тутунсуз джамия и Природният музей на страната.

Бележки